ואנגליס

ואנגליס פאפאת'נאסיו (ביוונית: Βαγγέλης Παπαθανασίου;‏ 29 במרץ 1943 – 17 במאי 2022), המוכר כ"ואנגליס", היה מוזיקאי ומלחין יווני. יצירותיו נעשו בדרך כלל בז'אנר העידן החדש והמוזיקה האלקטרונית. יצירותיו הידועות ביותר הן שיר הנושא לסרט "מרכבות האש" והפסקול לסרטים "בלייד ראנר" ו-"1492: מעבר לאופק", יצירות שעבורן זכה בפרסי אוסקר. ואנגליס נולד בשם אוונגלוס אודיסיאס פאפאת'נאסיו (ביוונית: Ευάγγελος Οδυσσέας Παπαθανασίου) בוולוס, יוון. הוא התחיל להלחין עוד בגיל 4, ונודע כמוזיקאי אוטודידקט. הוא סירב לקחת שיעורים על פסנתר מסורתי, ולמד ציור באקדמיה לאמנויות יפות באתונה. בשנות ה-60 המוקדמות הקים את להקת הפופ פורמינקס (Forminx), שהייתה אז פופולרית ביוון. במהלך מהומות הסטודנטים ב־1968 עבר ואנגליס לפריז, ויחד עם דמיס רוסוס ולוקאס סידראס הקים להקת רוק מתקדם בשם בנה של אפרודיטה. ללהקה היה להיט יחיד באירופה בשם "Rain and Tears", שנחשב לציר חשוב בהתפתחות הרוק המתקדם, במיוחד בגלל פריצת הדרך של אלבומם "666". בשנת 1972 התפרקה הלהקה, אך מאז הספיק ואנגליס להפיק כמה אלבומים וסינגלים לרוסוס וגם רוסוס תרם קטע מושר לפסקול של "בלייד ראנר". בשנת 1973 התחיל ואנגליס את קריירת הסולו שלו כשכתב מוזיקת רקע לשני סרטים של הבמאי הצרפתי פרדריק רוסיף. אלבום הסולו הרשמי הראשון שלו נקרא "Earth", והוקלט גם הוא ב־1973. בערך באותו הזמן, הוא חזר למשך שבועיים ללהקת פרוג-רוק אחרת, שנקראה יס. אף על פי שמעולם לא הצטרף ללהקה, הוא נעשה לידידו של זמר הלהקה ג'ון אנדרסון. אחרי שעבר ללונדון, ואנגליס חתם על עסקה עם RCA Records, להקמת אולפן - Nemo Studios. שם הוא החל להקליט סדרה של אלבומי מוזיקה אלקטרונית, בהם האלבומים "Heaven and Hell"‏ (1975), "Spiral"‏ (1977) ו-"China"‏ (1979). בנוסף הוא תרם כמפיק וקלידן לאלבום "Phos", שייתכן שהיה האלבום החשוב ביותר של להקת הרוק היוונית Socrates Drank the Conium. בשנת 1981 ואנגליס כתב את מוזיקת הרקע לסרט הקולנוע "מרכבות האש". הסרט גרף שישה פרסים, וואנגליס עצמו זכה בפרס אוסקר למוזיקת הרקע המקורית. נעימת הפתיחה של הסרט יצאה לאור ב־1982 וטיפסה לפסגת מצעד ה"בילבורד הוט 100" לשבוע אחד. בשנת 1982 הלחין את פסקול הסרט "נעדר". עקב הצלחת "מרכבות האש", בשנת 1983, הבמאי פיטר ויר השתמש במוזיקה של ואנגליס שיצאה לפני כן, בסרטו "שנה בצל הסכנה", בייחוד ב"L'enfant" מהאלבום "Opera Sauvage". ב-1984 חיבור את פסקול המוזיקה לסרט "הבאונטי". בשנת 1982 ואנגליס התחיל לעבוד עם הבמאי רידלי סקוט: הוא חיבר את מוזיקת הרקע ל"בלייד ראנר" (1982), ולאחר מכן את מוזיקת הרקע ל־"1492: מעבר לאופק" (1992). שיר הנושא של הסרט Conquest of Paradise הפך ללהיט עולמי וזכה לגרסאות כיסוי רבות. באותה שנה הוא גם כתב את המוזיקה לסרטו של רומן פולנסקי "ירח מר". כמו כן חיבר מוזיקת רקע לסרטיו התיעודיים "מתחת לפני הים" של ז'אק איב קוסטו. בשנת 1992 הוא קיבל מצרפת הזמנה למסדר האמנויות והספרות. במקביל לעבודתו בסרטים במשך שנות ה-80 וה-90 של המאה ה-20, הקליט יחד עם ג'ון אנדרסון מספר אלבומים בשם ג'ון & ואנגליס. בשנת 2001 הוציא לאור את האלבום "Mythodea", שהתאפיין יותר בקטעי כלי מאשר מוזיקה אלקטרונית. באלבום השתתפה מקהלה בת 120 חברים ותזמורת כלי הקשה של 20 מתופפים. האלבום עצמו נכתב כבר בשנת 1993, ונאס"א השתמשה בו כשיר נושא למשימת החלל למאדים. בשנת 2004 הוציא לאור את הדיסק "Alexander", אלבום פסקול לסרט "אלכסנדר" של אוליבר סטון. בהמשך היה מעורב בפרויקטים במולדתו. ואנגליס נפטר ב-17 במאי 2022 בבית חולים בצרפת, שם טופל לאחר שלקה במחלת הקורונה. מלחין ההמנון הרשמי של גביע העולם בכדורגל 2002. גרסה של "Pulstar", רצועה מהאלבום "Albedo 0.39", שימשה כמנגינת פתיחה בתוכניות רבות. בין היתר בתוכנית חדשות הספורט של ערוץ ESPN וכמנגינה הפותחת את מהדורות החדשות של WTVK,‏ WNEV ו-ABS-CBN. ערך מורחב – דיסקוגרפיה של ואנגליס (1972) "Fais Que Ton Reve Soit Plus Long Que La Nuit" (1973) "Earth" (1975) "Heaven and Hell" (1976) "Albedo 0.39" (1977) "Spiral" (1978) "Beaubourg" (1979) "China" (1980) "See You Later" (1984) "Soil Festivities" (1985) "Mask" (1985) "Invisible Connections" (1988) "Direct" (1990) "The City" (1995) "Voices" (1996) "Oceanic" (1998) "El Greco" (מהדורה מסחרית) (2001) "Mythodea" מדיה וקבצים בנושא ואנגליס בוויקישיתוף ואנגליס, ברשת החברתית פייסבוק ואנגליס, סרטונים בערוץ היוטיוב ואנגליס, במסד הנתונים הקולנועיים IMDb (באנגלית) ואנגליס, באתר AllMovie (באנגלית) ואנגליס, במסד הנתונים הקולנועיים KinoPoisk (ברוסית) ואנגליס, באתר אפל מיוזיק (באנגלית) ואנגליס, באתר ספוטיפיי ואנגליס, באתר Last.fm (באנגלית) ואנגליס, באתר AllMusic (באנגלית) ואנגליס, באתר MusicBrainz (באנגלית) ואנגליס, באתר דיזר ואנגליס, באתר Discogs (באנגלית) ואנגליס, באתר Songkick (באנגלית) ואנגליס, באתר Genius ואנגליס, באתר SecondHandSongs ואנגליס, באתר DNCI ואנגליס, באתר בילבורד (באנגלית) ואנגליס, באתר טיידל (באנגלית) מילים לשירים ואנגליס בפרויקט SoundtrackINFO Elsew.com - Elsewhere - מתעדכן תכופות, ומכיל: ביוגרפיה, דיסקוגרפיה, ראיונות, וכו' פרופיל יוצר על ואנגליס עם סקירה על עבודותיו העיקריות מסמך מופעל על ידי מעריצי "בלייד ראנר" ואנגליס ברשת אוסף של ואנגליס - אתר עם מידע רב ביותר על הדיסקוגרפיה של ואנגליס רשימת לינקים אתר הבית היווני של ואנגליס - אתר האינטרנט היווני היחיד לוואנגליס Vangelis Papathanasiou: Oscar-winning composer passes away at the age of 79. OT.gr, May 19, 2022. retrieved May 20, 2022 Evans, Greg (May 19, 2022). Vangelis Dies: ‘Chariots Of Fire’, ‘Blade Runner’ Composer Was 79. Deadline Hollywood, retrieved May 20, 2022 שירה נאות, ואנגליס, מלחין פסקולי "מרכבות האש" ו"בלייד ראנר", מת בגיל 79, באתר הארץ, 19 במאי 2022